મારા રિસર્ચમાં મેં જોયું છે કે ઘરની મધ્યમાં બીમ હોય અને પૂર્વ પશ્ચિમની દીવાલને જોડતો હોય ત્યારે પગની તકલીફ આવે છે અને આ જ જગ્યાએ જો બીમ ઉત્તર દક્ષિણની દીવાલને જોડતો હોય તો પગમાં ગોઠણથી નીચેના ભાગમાં લાંબી તકલીફ આવી શકે છે. સામાન્ય રીતે નાની સમસ્યાઓને કોઈ ગણકારતું નથી તેથી ઘણી વાર આવી વાતને સહજ રીતે સ્વીકારી લેવામાં આવે છે. જો ઈશાનથી ઉત્તર તરફ દેખાય તેવી રીતે દીવાલમાંથી બહાર નીકળતો બીમ હોય તો ખોટા ભયની લાગણી રહે તેવું બને. જો ઇશાનથી અગ્નિ તરફનો બીમ દેખાય તે રીતે હોય તો નારીને માનસિક અસંતોષ રહે છે. ક્યારેક તે વધારે દુ:ખી રહે તેવું પણ બને. જો અગ્નિમાં બંને બાજુથી આવેલો બીમ દેખાય તેવી રીતે હોય તો નારીનો સ્વભાવ ચંચળ બને તેવું બની શકે.